Cell C-banier weer verander | Maroela Media
Tshwane-burgemeester lei nog ŉ opruiming
Een dood, vier beseer in Johannesburg-ongeluk
Cell C-banier weer verander
Die nuwe Cell C-banier. Foto: @jhb_flash op Twitter.
Die Cell C-banier wat deur ŉ ontevrede kliënt by ŉ winkelsentrum in Johannesburg opgerig is, is weer verander, het The Star Donderdag berig.
Die banier hang by die WorldWear-winkelsentrum op die hoek van Beyers Nauderylaan en Wilsonstraat in Fairland, Johannesburg. Dit het aanvanklik gelui: “Die mees nuttelose diensverskaffer in SA – Cell C Sandton City. Cell C se Riaan van Rooyen, ‘franchisebestuurder’ 084-XXX-XXXX sê sy naamlose ‘uitvoerende hoof’ weier om die kliënt by te staan!!”. Bo aan die banier het daar in baie klein skrif gestaan: “waargeneem deur die eienaar van die banier as”.
Cell C het hierna om ŉ dringende interdik aansoek gedoen en geëis dat die banier verwyder word. Die hooggeregshof in Johannesburg het egter Cell C se aansoek van die hand gewys en die selfoondiensverskaffer beveel om die kliënt wat die banier opgerig het, se regskostes te betaal.
Die banier is, kort voordat die hofaansoek aangehoor is, deur ŉ onbekende persoon geskend en het toe gelees: “Die mees bruikbare diensverskaffer in SA soos ervaar via Cell C Sandton City. Ons is lief vir Cell C.”
Op die huidige banier is die Cell C-logo verwyder en lees nou: “Cell C – deur die eienaar van die banier waargeneem as die mees nuttelose diensverskaffer in SA soos ervaar via Cell C Sandton City.”
Klik hier om vorige berigte oor die saak te lees.
OG was onbewus van Nkandla-uitgawes
Kinders glo alleen, sonder kos
Fransie · 4 jaar gelede
Ek was vir jare lank ‘n baie tevrede Cell C kliënt gewees. Ongelukkig kan ek die laaste jaar nie meer so sê nie, aangesien ons soortgelyke probleme as die ongelukkige kliënt wat die banier opgerig het ondervind. Ek verstaan absoluut sy frustrasie en hoop van harte Cell C beplan om spoedig iets aan hulle huidige swak diens te doen!!
Elizabeth · 4 jaar gelede
Fransie, ek stem – hoekom nou die howe se tyd mors met hofsake en prokureurs ryk maak; spreek die probleem aan en bou so weer ‘n goeie naam vir jou firma. Is dit nie waarna elke besigheid strewe of behoort te strewe nie?
Eben · 4 jaar gelede
Elizabeth absoluut waar … kan nie dink dat Cell C deur dit alles gaan en dan verloor hy die hofsaak ook. Kom ek wees eerlik, ek sal NIE eers kyk in die rigting van Cell C vir enige produk van hulle op die tafel. Ek is bang dit gebeur met my ook.
Petrus Swanepoel · 4 jaar gelede
Tong in die kies….. ek hoor Oscar is van Vodacom oor na Cell C en blykbaar tevrede met die diens………
Gie gie … skerp Petrus